АфэщIагъуэ Михаил: «Курыт классым» зегъэубгъуныр къэралым къыпэщыт къалэн нэхъыщхьэ дыдэхэм ящыщщ
Бадзэуэгъуэм и 4-м «Урысей зэкъуэт» политикэ партым и унафэщI нэхъыщхьэхэр хэту Москва щекIуэкIащ партым хэхыныгъэм и пэ къихуэу къищтауэ щыта программэр зэрагъэзащIэм кIэлъыплъынымкIэ комиссэм и зэIущIэ. Абы щытепсэлъыхьащ властым и лэжьыгъэм и фIагъым хуэгъэза цIыхубэ къэпщытэныгъэр къызэрызэрагъэпэщым, къэрал Iуэхутхьэбзэхэм я фIагъыр къэIэтыным, коррупцэм пэщIэтыным, нэгъуэщIхэми.
ЗэIущIэм къыщыщыпсалъэм партым и тхьэмадэ Медведев Дмитрий къигъэлъэгъуащ: «А Iуэхухэм мыхьэнэшхуэ яIэщ икIи абыхэм Правительствэри ди партри зэпымыууэ кIэлъоплъ, апхуэдэу УФ-м и Президентым и деж Стратегие зыужьыныгъэмкIэ щыIэ советым и нэIэ тригъэтщ».
«Урысей зэкъуэт» партым и Къэбэрдей-Балъкъэр щIыналъэ къудамэм и секретарь, партым и Генеральнэ советым хэт, «Урысей зэкъуэт» партым и фракцэу КъБР-м и Парламентым щыIэм и унафэщI, КъБР-м и Парламентым и УнафэщIым и къуэдзэ АфэщIагъуэ Михаил зэIущIэр зэрекIуэкIам щытепсэлъыхьыжым къыхигъэщхьэхукIащ: «Къэралым зегъэу-
жьынымкIэ стратегие къалэн нэхъыщхьэ дыдэхэм ящыщу къалъытащ «курыт классым», зегъэубгъуныр, хьэрычэт IэнатIэмрэ курытымрэ заужьынымкIэ зыхуеину Iэмалхэр къызэгъэпэщыныр. Партым и унафэщI Медведев Дмитрий къыхигъэщхьэхукIащ бизнесым и IэнатIэр къызэ-
рапщытэр гъэмэщIэным, апхуэдэ къэпщытэныгъэхэр зэрырагъэкIуэкI щIыкIэр егъэфIэкIуэным пыщIа Iуэхухэм иджыпсту дэнэ щIыпIи зэрыщегугъур, ар экономикэ къалэн къудейм къыщымынэу, политикэ мыхьэнэшхуэ зиIэ къалэнуи зэрыщытыр».
Печёнов Владилен.
